Brutal, brutal, brutal…
Mamá K.
Aquí estamos nós, cantas son dous máis dous?
Viaxarás a L-S-K, amigas, irmás leais,
non lle temos medo a nada, a vitoria está asegurada.
Xa veredes o que vén por aí, vale todo agás fuxir.
É lei, un deber. Ídesnos coñecer!
Son Geoffrey, de Zambia News, desde o centro de Lusaka,
onde acabaron a mellora da central de enerxía solar.
Como están a reparar a presa e o parque eólico,
Lusaka precisa enerxía solar máis ca nunca.
Máis ca nunca? Teremos que facer algo ó respecto.
Falando do tema,
A famosa vlogueira Solleira do barrio electrocutouse tentando roubar enerxía.
Mentres a levaban ó psiquiátrico de Lusaka,
berraba algo importante para o pobo: coas caídas de tensión tes o pelo fatal.
É boa verdade, Solleira. É verdade.
Whicka whicka que?
Preciso que me consigas paneis solares, moitos paneis solares.
Os paneis son o encargo? Tráioos sen letargo.
Non vou meter a pata na planta de Chipata!
Despois, vai ó psiquiátrico de Lusaka
e recolle unha vlogueira moi especial, ten un futuro moi solleiro.
Komana! Señor Mwiinga! Benvidos. Alégrome de que puidesen vir.
É un honor que nos invitase.
O que te trouxo aquí foi o esforzo.
O aparello de captura de carbono con enerxía solar é brillante:
produción e funcionamento verde.
É certo. Ninguén o merece máis ca ti, nena.
É unha xenialidade. Por iso, alégrame comunicarche
que es unha das destinatarias do meu programa de bolsas.
- Parabéns, Komana. - Grazas, señor.
Seguro que coa bolsa te convertes na mellor inventora de Lusaka.
Komana seguirá a impresionalo co seu traballo e inventiva, señor.
Si, devezo por ver a súa próxima invención revolucionaria.
Invención revolucionaria?
Colle os paneis e despois a raíña. Quedará todo escuro ben axiña!
Que fas, Protestón?
T.O.M.I., bloquea o rap malo!
Bloqueadores operativos.
Nenas, parade a ofensiva. Se non levo os paneis, non vos deixo vivas!
Protestón, bloqueámosche o rap porque os paneis ímolos recuperar.
T-Mlilo no byu byu! Mi ma, vaia barras.
Acabouse o cantar, é hora de loitar!
Oe! Estás ben?
Za-Mpezi, se me axudas co meu deber,
acabo o choio e sigo co meu quefacer.
Déixao acabar o choio e seguir co seu quefacer.
Protestón escapa!
Para! Za-Mpezi, somos nós!
Protestón hipnotizouna cun rap malo.
Za-Mpezi!
Estás ben?
Que pasou?
Grazas por botarme un cabo, o meu xefe ten un plan de moito nabo!
Amiga, aí estabas.
Traballando na comida?
Que te agonía?
Perdín unha batalla e Magedzee dixo que quere ver o meu seguinte invento.
- Acaba de darche a bolsa. - Xa.
Pero para conservala teño que crear algo revolucionario.
- E que debería ser? - Enerxía barata, pero non teño tempo…
Porque a vida se pon no medio?
Agora que?
Que? Plástica? Igual che vén ben distraerte.
Non preciso distraerme.
- Pois falta a plástica. - Faltar?
- Teño pinta de Temwe? - Desculpa!
Que estou aquí.
Hoxe.
Quero ver paixón na súa arte. Busquen no fondo da súa alma.
Fagan sangrar os seus corazóns no papel.
Se só estamos debuxando… círculos.
A arte é vitalidade, é vida.
Arrástrense sobre carbóns para queimar a grandeza interior
e bótena ó mundo para que a contemple.
Mwiinga!
Tranquila, profe. Acabei!
Agnes Buya Yombwe botou unha pouca pintura por aí e acabou?
Marchou de compras?
Non. Sufriu pola arte. E vostede tamén.
Asegúrollo… sufro.
"Inspiración artística na vida diaria."
Este é o proxecto máis importante do ano. Busquen no fondo.
Sexan fieis a si mesmos. Espero un 100 % de esforzo.
No fondo?
Onde? Como?
Tagu.
Xefe, Solleira uniuse ó clan e teño os paneis solares para o plan.
Tráemo todo.
Hai que potenciar esta vlogueira.
Estás na fila dos revoltosos? Como?
Temwe.
- Ti tamén vés onda o director? - Vivo aquí case!
Que fixeches? Faltar á clase? Volviches durmir en mates?
Espera. Golpeaches un armario co puño pechado e anoxado?
Non, nada diso!
Comícheslle a comida da profe? Graffitis? Falaches ó revés?
Non!
Por que estás aquí? A xente quere sabelo, tía!
Quero deixar plástica!
Podo usar o proxector para a presentación?
Grazas. Segundo un informe da UNESCO,
só o 35 % do alumnado de ciencias na universidade son mulleres.
En África, o dato é aínda máis alarmante.
As rapazas enfróntanse a tantos desafíos
que lles é difícil destacar en ciencia e tecnoloxía.
E respecto da arte,
é innecesaria e prexudicial para o meu horario tan sobrecargado.
Por que?, dirá.
O día ten 24 horas. Quite 8 para durmir.
Dúas para desprazamentos. Sete de clases, tres para deberes, 45 minutos para comer,
20 para baño, duchas incluídas:
menos de tres horas para extraescolares.
Non teño tempo para a clase de plástica.
Seguro que vostede, un intelectual…
Señor!
Que? Por que me molesta co seu discurso?
- Podo deixar plástica? - Non. Precísaa para o título.
Nunca sacarei matrícula en plástica!
Os deberes, a bolsa, crear inventos revolucionarios…
todo quedará "arrastrado sobre carbóns", non quedará nada.
Quere estragarme a vida, señor?
E que pasa se non leva matrícula?
Está ben sacar un sobresaínte.
Un sobre… sobresaínte? O que está por debaixo da matrícula?
Parécelle pouco? Plástica quizais a faga humilde.
Este tipo… Señor.
Seguinte. Espero que sexa un criminal normal.
- Ola. - O de sempre?
Xa sabe como son.
Ben puido facer unha excepción.
Sabe o importante que é a bolsa para min.
Temwe tiña razón. Ese home é malvado!
Ese é o teu problema? Non sabes o que son. Isto é un problema!
- É un castigo por facer nelas. - Castigo si que son eses zapatos.
Son as caídas de tensión. Xa debía saber vestirme a escuras!
Marchou luz cando tentei repasalo.
Estamos en época seca, por que parece que vai chover?
Será Boca de tronada?
Vou avisar a Mamá K.
Marchamos de aquí, veña. Unha última etiqueta de Temwe a grande.
Por favor, Temwe, vés dun castigo,
queres máis?
- Oe! - Seguro que podo reutilizalo.
Tras descubrir como facer arte inspirada pola vida.
Precisas inspiración? Non busques máis.
- Non é por mal, pero preciso expertos. - Se son experta en…
Coñezo un experto en arte.
Quen?
Veña.
Komana como non se dá de conta de que Chipo está por ela? Que inocente.
- Ola. Zee dixo que me precisabas. - Si, preciso axuda…
con plástica.
Seica es o mellor.
O meu corazón bate de ilusión e devece con paixón
por pensares que de todos Chipo é o mellor.
É un pracer, Komana.
Vale. Tento atopar a miña inspiración artística.
Resulta cómico que a miña musa busque musa.
Que pode inspirar máis ca a inspiración?
Estea onde estea, non a atopo.
Dá igual. Déixame ver a túa arte.
Este non é o caderno bo.
Pero podemos falar de arte.
Vale, que te inspira?
O Sol, o seu brillo.
Inxenuo, sen arrepentimentos, radiante e non se dá conta.
Que dis, Chipo? Non entendo nada.
Perdoa, non o estou explicando ben.
É que es profundamente… intelixente e…
E que? Se tan intelixente son, por que non me inspiro?
A ciencia inspírame, enténdoa, todo ben.
Pero isto da arte supérame, non vou atopar inspiración.
Non vou ter a matrícula, vou quedar sen bolsa
e non vou dar creado o seguinte gran invento.
Nunca!
Ndalumba. Grazas por intentalo. Marcho!
Foi moi inspirador, non?
Non! Acabouse o da arte! Vamos ó cuartel xeral.
Que inocente.
Rapazas, Komana mandoume isto antes.
Isto é da gravación actual do dron.
Non é Boca de tronada, é outra persoa.
- Como? - Unha persoa?
Tedes que ir alí e ocuparvos dela xa.
Esta muller está tapando o Sol
e tamén impide que a central xere enerxía.
- Que oportuna. - Conectando xerador.
T.O.M.I., informe de danos.
Non dixestes que Protestón roubou paneis solares?
Si, dixo: "Colle os paneis e despois a raíña".
- Debe ser parte do plan! - Hai que detela! Xa!
Esperade! Como imos ir Komana e eu aí?
Os nosos transportes non voan. Hai que pensalo xa!
Temos as nanolagostas do ataque da Lagosta Afouta.
Imos facerlles unha superactualización a estes bichos.
Si! Reutilizaremos a tecnoloxía de voo do vilán ese.
Xa está!
Imos acabar contigo, bloqueadora solar.
Achegádevos con coidado.
Está escribíndonos?
- Ten o traxe conectado ó disco. - Ímoslle falar amodo…
Tía! Por que está tapando o Sol?
Ola, fans! Porque son Tapa-sol!
Pero precisamos o Sol!
O meu vlog tamén!
Mirádeme en toda a miña gloria!
Amiga, non podemos ver nada, está escuro!
Tanto ten que sexas Tapa-sol, protección solar ou factor 50,
sexas quen sexas, aparta, por favor.
Sexa quen sexa? Buscádeme en Internet.
Só atopo cremas con protección solar.
Demo de cremas, roubándome o protagonismo.
Seguinte páxina.
- Non. - Seguinte!
É que non…
Kani. Páxina cinco.
Está polo medio, @tapasoldivaaa, con tres as.
Si, ó final. "Tapa-sol ten a habilidade de captar a enerxía do sol".
- Pero por que? - Porque a enerxía é…
poder!
Non!
Si! Non subestimedes a miña influencia.
Coidado!
K-Bongo!
Alerta! K-Bongo está en caída libre!
- Non! - Non!
Metédevos comigo e bloqueareivos!
E non só en Internet!
Señora. Pillámolo.
Xenial.
Agora teño que absorber máis raios e por fin volverme viral.
É demasiado forte coa enerxía do Sol.
Absorbe toda a enerxía solar da cidade.
T-Mlilo ten razón! K-Bongo, pódeselle quitar a enerxía
e devolverlla á central?
Si, pero van facer falta cables, unha morea deles.
Acabando o circuíto.
Espero que funcione.
- Que teño que facer? - O que mellor se che dá.
Que supermellora!
Que comece a operación chucha-enerxía.
Volvedes por máis castigo.
Seguro que estabades nas miñas mencións.
- Non tes tantos seguidores. - Si que teño!
Nin de broma!
Oe, boba-sol!
Que queres?
- Non deberías encariñarte coas cousas. - Quitádemas agora mesmo!
Non me gusta!
M-Kozo, agora!
Que me facedes?
Non!
Non me quería facer viral así!
Estamos recuperando a enerxía que roubaches.
Contra.
Nunca vira Lusaka tan iluminada.
Non dirías que é… inspiradora?
Ei! Como vos atrevedes?
Cando consiga máis enerxía do Sol, bloquéovos do meu vlog!
Non, para nada!
Ti!
Teredes máis novas de Tapa-sol! Mirade o meu vlog.
Precisas un baño de realidade, tía, ninguén te ve!
Seguide a @tapasoldivaaa!
- Moi ben feito! - Demos feito!
Equipo catro no byu byu!
Ben feito, rapazas! Bo traballo!
- Vou seguir o seu vlog. - Es tremenda!
- Grazas por vir, señor. - Nunca rexeitaría unha invitación súa.
Quero mostrarlle a miña obra inspirada na…
- pintura en spray! - Non!
Na ciencia e nas preciosas luces de Lusaka.
- Contra. - Precioso.
Con inspiración e paixón, desenvolvín unha pintura solar
para embelecer a comunidade e darlle enerxía.
Moi ben!
Un matrimonio entre ciencia e arte. A representación da arte intelixente.
Grazas, Chipo. Arte intelixente. Gústame.
De verdade, sufrín por esta arte.
Pero se levo a matrícula, quedo contenta.
- Non podo poñerlle unha nota a isto. - Non ten nota?
Como avalías a inspiración?
Só pedín que vos esforzásedes e non decepcionaches, Komana!
Non hai nota? Que non hai nota?
- Déixao, Komana. - Os carbóns ardendo! Sufrín moito!
Este invento é revolucionario abondo, señor?
Podo conservar a bolsa?
Komana, entendíchesme mal.
Non vas perder a bolsa. E, despois disto, sei que lla dei a alguén que a merece.
O invento é revolucionario e tamén ten inspiración!
- Ben! - Esa é a nosa amiga!
Komana, a artista máis lista.
Subtítulos: Ainoa Antelo Pérez